

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

# **L Ē M U M S**

Daugavpilī

2022.gada 13.oktobrī **Nr.683**

 (prot. Nr.34, 14.§)

**Par atļauju pieņemt ziedojumu**

Pamatojoties uz likuma „Par pašvaldībām” 21.panta pirmās daļas 19. un 27.punktu, likuma „Par interešu konfliktu novēršanu valsts amatpersonu darbībā” 14.panta piekto, sesto un vienpadsmito daļu, ievērojot ar Daugavpils pilsētas domes 2013.gada 28.decembra lēmumu Nr.651 apstiprināto noteikumu Nr.3 „Noteikumi par dāvinājumu (ziedojumu) pieņemšanu, izlietošanu un uzskaiti Daugavpils pilsētas pašvaldības iestādēs” 4.punktu, izskatot Daugavpils pilsētas pašvaldības iestādes „Sociālais dienests” 2022.gada 12.oktobra vēstuli Nr. 1.-9.2/3720 „Par atļauju saņemt ziedojumu” un Daugavpils pilsētas pašvaldības iestādes “Sociālais dienests” vadītāja p.i. M.Gerasimovas izvērtējumu par interešu konflikta neesamību, pieņemot ziedojumu, to, ka ziedojuma pieņemšana neietekmē jebkādu lēmumu pieņemšanu attiecībā uz biedrību “Taureņa efekts”, reģistrācijas Nr.40008197815, juridiskā adrese: Citadeles iela 1A, Rīga, kura ir labdarības organizācija un ir piešķirts sabiedriskā labuma statuss, ņemot vērā Sociālo jautājumu komitejas 2022.gada 13.oktobra un Finanšu komitejas 2022.gada 13.oktobra atzinumus, atklāti balsojot: PAR – 10 (I.Aleksejevs, A.Elksniņš, A.Gržibovskis, I.Jukšinska, V.Kononovs, N.Kožanova, M.Lavrenovs, I.Prelatovs, V.Sporāne-Hudojana, A.Vasiļjevs), PRET – nav, ATTURAS – nav, **Daugavpils dome nolemj:**

1. Atļaut Daugavpils pilsētas pašvaldības iestādei “Sociālais dienests”, reģistrācijas Nr.90001998587, juridiskā adrese: Vienības iela 8, Daugavpils (turpmāk – Sociālais dienests), pieņemt no biedrības “Taureņa efekts”, reģistrācijas Nr.40008197815, juridiskā adrese: Citadeles iela 1A, Rīga, ziedojumā galda spēles 3000 EUR (trīs tūkstoši *euro*) vērtībā, kas paredzēts Ģimenes mājas “Pīlādzis” funkciju izpildes veicināšanai.

2. Sociālajam dienestam ievērot normatīvajos aktos noteikto prasību izpildi sakarā ar ziedojuma pieņemšanu un piecu darbdienu laikā pēc ziedojuma pieņemšanas savā tīmekļvietnē publicēt ziedotāja nosaukumu, ziedojuma priekšmetu, apjomu un atvēlēšanas mērķi.

Domes priekšsēdētājs *(personiskais parakts)* A.Elksniņš